ΓΡΑΠΤΗ ΕΡΩΤΗΣΗ E-3327/01

υποβολή: Vitaliano Gemelli (PPE-DE) προς την Επιτροπή

(30 Νοεμβρίου 2001)

Θέμα: Ατέλεια στα σκάφη αναψυχής

Υποτεθείσθω ότι ένα κοινοτικό σκάφος αναψυχής που αποπλέει από κοινοτικό λιμένα ανεφοδιάζεται κατά τη διάρκεια του ταξιδιού, τόσο σε εξωκοινοτικούς λιμένες, όσο και στα ανοικτά από δεξαμενόπλοια και στη συνέχεια καταπλέει σε κοινοτικό λιμένα. Στην περίπτωση αυτή εφαρμόζεται η ατέλεια βάσει του άρθρου 1 της οδηγίας 83/182/ΕΟΚ(1) της 28ης Μαρτίου 1983.

(1) ΕΕ L 105 της 23.4.1983, σελ. 59.

Απάντηση του κ. Bolkestein εξ ονόματος της Επιτροπής

(30 Ιανουαρίου 2002)

Η Οδηγία 83/182/EEC(1) του Συμβουλίου αφορά μόνον τα ίδια τα μέσα μεταφοράς. Δεν περιέχει καμία διάταξη σχετικά με τους όρους ατέλειας για τα καύσιμα στις δεξαμενές των μεταφορικών μέσων. Σχετικά με το φόρο προστιθέμενης αξίας, από την 1η Ιανουαρίου 1993, αυτή η οδηγία έπαψε να ισχύει. Ισχύουν μόνον οι διατάξεις για τους πιθανούς φόρους καταχώρησης ή κυκλοφορίας στα μέσα μεταφοράς.

Η οδηγία 83/182/ΕΟΚ δεν περιέχει διατάξεις σχετικά με τη φορολόγηση των ορυκτέλαιων που καλύπτονται από τις οδηγίες 92/12/ΕΟΚ(2), 92/81/ΕΟΚ(3) και 92/82/ΕΟΚ(4). Αυτές οι οδηγίες δεν προβλέπουν ατέλεια για τα ορυκτέλαια που χρησιμοποιούνται ως καύσιμα στα ιδιωτικά σκάφη αναψυχής, και επομένως αυτά τα ορυκτέλαια κατά κανόνα φορολογούνται με τον κανονικό συντελεστή ειδικού φόρου κατανάλωσης που ισχύει από το εν λόγω κράτος μέλος.

Σχετικά με τα καύσιμα που λαμβάνονται στα σκάφη αναψυχής εκτός του εδάφους της Κοινότητας (σε έναν μη κοινοτικό λιμένα, ή από ένα δεξαμενόπλοιο, εκτός των χωρικώνδάτων της Κοινότητας), δενπάρχουν εναρμονισμένες ρυθμίσεις σχετικά με την απαλλαγή αυτών των καυσίμων κατά την είσοδο του σκάφους στην Κοινότητα. Κατ'αρχήν, τα ορυκτέλαιαπάγονται στους κανονικούς ειδικούς φόρους κατανάλωσης κατά την είσοδό τους στο έδαφος της Κοινότητας (άρθρο 5 της οδηγίας 92/12/ΕΟΚ), βάσει των αντίστοιχων εθνικών διατάξεων. Σύμφωνα με το άρθρο 23 παράγραφος 4 της ίδιας οδηγίας, τα κράτη μέλη μπορούν να διατηρήσουν τις εθνικές ρυθμίσεις τους για τα εφόδια για τα σκάφη και αεροσκάφη έως ότου το Συμβούλιο εγκρίνει τις κοινοτικές διατάξεις γι'αυτό το θέμα. Τα κράτη μέλη μπορούν επομένως να εισπράττουν ειδικούς φόρους κατανάλωσης για τα καύσιμα που εισάγονται στις δεξαμενές των σκαφών αναψυχής.

Σχετικά με τους τελωνειακούς δασμούς, το άρθρο 139 του κανονισμού (ΕΟΚ) αριθ. 918/83(5) του Συμβουλίου αναφέρει ρητά ότι τα εφόδια των σκαφών απαλλάσσονται από το κοινοτικό σύστημα δασμολογικής ατέλειας. Συνεπώς, πρέπει κάθε κράτος μέλος χωριστά να καθορίσει αν χορηγείται τέτοια απαλλαγή, και να καθορίσει τους όρους για την εφαρμογή της.

(1) Οδηγία του Συμβουλίου της 28ης Μαρτίου 1983 για τις φορολογικές ατέλειες που εφαρμόζονται στο εσωτερικό της Κοινότητας στις προσωρινές εισαγωγές ορισμένων μεταφορικών μέσων (83/182/ΕΟΚ), ΕΕ L 105 της 23.4.1983, σ. 59 — 63.

(2) Οδηγία 92/12/ΕΟΚ του Συμβουλίου της 25ης Φεβρουαρίου 1992 σχετικά με το γενικό καθεστώς, την κατοχή, την κυκλοφορία και τους ελέγχους των προϊόντων πουπόκεινται σε ειδικούς φόρους κατανάλωσης, ΕΕ L 76 της 23.3.1992, σ. 1 — 7.

(3) Οδηγία 92/81/ΕΟΚ του Συμβουλίου της 19ης Οκτωβρίου 1992 για την εναρμόνιση των διαρθρώσεων των ειδικών φόρων κατανάλωσης που επιβάλλονται στα πετρελαιοειδή, ΕΕ L 316 της 31.10.1992, σ. 12 — 15.

(4) Οδηγία 92/82/ΕΟΚ του Συμβουλίου της 19ης Οκτωβρίου 1992 για την προσέγγιση των συντελεστών των ειδικών φόρων κατανάλωσης στα πετρελαιοειδή, ΕΕ L 316 της 31.10.1992, σελ. 19.

(5) Κανονισμός (ΕΟΚ) αριθ. 918/83 του Συμβουλίου της 28ης Μαρτίου 1983 για τη θέσπιση του κοινοτικού καθεστώτος τελωνειακών ατελειών, ΕΕ L 105 της 23.4.1983, σελ. 1.